overenie interakcií
Môžem užívať Sirdalud spolu s Mydocalmom? Pri seknutí driekovej chrbtice.
Dobrý deň,
ďakujeme za Vašu otázku.
Oba lieky, Sirdalud aj Mydocalm patria medzi centrálne oôsobiace myorelaxanciá, medzi uvedenými liekmi preto dochádza k stredne závažnej interakcii. Kombinácia je neobvyklá a je na zváženie predpisujúcim lekárom.
Výdaj lieku Mydocalm aj Sirdalud je viazaný na lekársky predpis. Ich dávkovanie určuje lekár podľa diagnózy, závažnosti ochorenia a zvážení pomeru prínosu liečby a možných rizík z nej vyplývajúcich. Kedže mi nie je známa Vaša diagnóza a celkový zdravotný stav, odporúčam postupovať podľa pokynu lekára a riadiť sa dávkovaním ním určeným. V prípade, že Vám lieky predpísalo viacero lekárov, je potrebné ich informovať, aby sa zvolil ďalší postup liečby. V prípade pochybností a akýchkoľvek otázok v súvislosti s užívaním liekov, kontaktujte predpisujúceho lekára.
Prajem pekný zvyšok dňa.
S pozdravom
PharmDr. Patrícia Čečková